CELEX: 32006D0976
Language: et
Date: 2006-12-19 00:00:00
Title: 2006/976/Euratom: Nõukogu otsus, 19. detsember 2006 , mis käsitleb Euroopa Aatomienergiaühenduse (Euratom) tuumaenergiaalase teadus- ja koolitustegevuse seitsmenda raamprogrammi (2007–2011) rakendamise eriprogrammi

L 400/404         ET                      Euroopa Liidu Teataja                           30.12.2006
                                           Nõukogu otsus,
                                        19. detsember 2006,
                     mis käsitleb Euroopa Aatomienergiaühenduse (Euratom)
                          tuumaenergiaalase teadus- ja koolitustegevuse
              seitsmenda raamprogrammi (2007–2011) rakendamise eriprogrammi
                                         (2006/976/Euratom)
EUROOPA LIIDU NÕUKOGU,
võttes arvesse Euroopa Aatomienergiaühenduse asutamislepingut, eriti selle artikli 7 esimest lõiku,
võttes arvesse komisjoni ettepanekut,
võttes arvesse Euroopa Parlamendi arvamust,1
võttes arvesse Euroopa Majandus- ja Sotsiaalkomitee arvamust,2
pärast konsulteerimist teadus- ja tehnikakomiteega,
1
        30. novembri 2006. aasta arvamus (Euroopa Liidu Teatajas seni avaldamata).
2
        ELT C 185, 8.8.2006, lk 10.
 ---pagebreak--- 30.12.2006       ET                       Euroopa Liidu Teataja                                L 400/405
ning arvestades järgmist:
(1)       Vastavalt nõukogu 18. detsembri 2006. aasta otsusele nr 2006/970/Euratom, mis käsitleb
         Euroopa Aatomienergiaühenduse (Euratom) tuumaenergiaalase teadus-ja koolitustegevuse
         seitsmendat raamprogrammi (2007–2011)1 (edaspidi "raamprogramm"), tuleb
         raamprogramm viia ellu eriprogrammide kaudu, milles määratakse kindlaks selle
         rakendamise üksikasjalikud eeskirjad ja selle kestus ning nähakse ette vajalikud vahendid.
(2)      Raamprogramm hõlmab kahte liiki tegevust: i) termotuumaenergeetikaalaseid
         teadusuuringuid ning tuuma lõhustumist ja kiirguskaitset käsitlevad "kaudsed" meetmed
         ning ii) Teadusuuringute Ühiskeskuse "otsesed" meetmed tuumaenergeetika valdkonnas.
         Punkti i) alla kuuluvat tegevust tuleks rakendada kõnealuse eriprogrammiga.
(3)      Käesoleva eriprogrammi suhtes tuleks kohaldada raamprogrammi eeskirju, mis käsitlevad
         ettevõtjate, teadusuuringute keskuste ja ülikoolide osalemist ning teadusuuringute
         tulemuste levitamist (edaspidi "osalemise ja levitamise eeskirjad").
(4)       Raamprogramm peaks täiendama liikmesriikides läbiviidavaid tegevusi ja muid ühenduse
         meetmeid, mis on vajalikud üldisteks strateegilisteks jõupingutusteks Lissaboni
         eesmärkide saavutamisel, eelkõige seoses struktuurifondide, põllumajanduse, hariduse,
         koolituse, kultuuri, konkurentsivõime ja innovatsiooni, tööstuse, tervise, tarbijakaitse,
         tööhõive, energeetika, transpordi ja keskkonnaga.
1
        Vt käesoleva ELT lk ….
 ---pagebreak--- L 400/406         ET                        Euroopa Liidu Teataja                            30.12.2006
          (5)    Viidates nõukogu 26. novembri 2004. aasta otsusele, millega muudetakse ITER-
          projekti läbirääkimiste suuniseid, on Euroopas ITER-projekti elluviimine –
          termotuumaenergeetika laiemaks kasutamiseks – raamprogrammi käigus teostatavate
          termotuumaenergeetikaalaste teadusuuringute peamine aspekt.
(6)       ELi tegevust ITER-projekti elluviimisele kaasaaitamisel, eriti Cadarache'is ITERi
          ehitamise alustamiseks vajalikku tegevust ning ITER-tehnoloogia teadus- ja
          arendustegevuse teostamist raamprogrammi käigus peaks juhitama ühisettevõte
          asutamislepingu 5. peatüki II jaotise tähenduses.
(7)       Teadusuuringute ja tehnoloogiaarenduse aspekte tuuma lõhustumise teaduse ja tehnoloogia
          valdkonnas võib samuti rakendada asutamislepingu 5. peatüki II jaotise alusel asutatud
          ühisettevõtete kaudu.
(8)       Vastavalt asutamislepingu artiklile 101 on ühendus sõlminud mitmeid tuumaenergiat
          käsitlevate teadusuuringute alaseid rahvusvahelisi lepinguid ning tuleks teha jõupingutusi
          rahvusvahelise teadusuuringutealase koostöö tugevdamiseks eesmärgiga integreerida
          ühendust veelgi rohkem ülemaailmsetesse teadusringkondadesse. Seepärast on kõnealune
          eriprogramm osalemiseks avatud riikidele, kes on sõlminud sellekohased lepingud, ning
          see tuleks projekti tasandil ja vastastikuse kasu alusel osalemiseks avada ka kolmandate
          riikide üksustele ja rahvusvahelistele teaduskoostöö organisatsioonidele.
 ---pagebreak--- 30.12.2006       ET                      Euroopa Liidu Teataja                             L 400/407
(9)       Käesoleva programmi raames teostatavate teadusuuringute puhul tuleks järgida eetika
         põhialuseid, sealhulgas Euroopa Liidu põhiõiguste hartas sätestatud põhimõtteid.
(10)      Raamprogramm peaks kaasa aitama säästva arengu edendamisele.
(11)      Tuleks tagada raamprogrammi usaldusväärne finantsjuhtimine ning selle võimalikult tõhus
         ja kasutajasõbralik rakendamine, tagades samas õiguskindluse ja programmi
         juurdepääsetavuse kõigile osalejatele, vastavalt nõukogu 25. juuni 2002. aasta määrusele
         (EÜ, Euratom) nr 1605/2002, mis käsitleb Euroopa ühenduste üldeelarve suhtes
         kohaldatavat finantsmäärust,1 komisjoni määrusele (EÜ, Euratom) nr 2342/2002,2 millega
         kehtestatakse selle finantsmääruse üksikasjalikud rakenduseeskirjad, ning nende edasistele
         muudatustele.
1
        EÜT L 248, 16.9.2002, lk 1.
2
        EÜT L 357, 31.12.2002, lk 1. Määrust on muudetud komisjoni määrusega
        (EÜ, Euratom) nr 1261/2005 (ELT L 201, 2.8.2005, lk 3).
 ---pagebreak--- L 400/408         ET                        Euroopa Liidu Teataja                             30.12.2006
(12)      Samuti tuleks võtta asjakohased meetmed, mis on proportsionaalsed Euroopa ühenduste
          finantshuvidega, ühelt poolt antud rahalise toetuse tõhususe ja teiselt poolt nende vahendite
          kasutamise tõhususe kontrollimiseks, et vältida eeskirjade eiramist ja pettusi ning et nõuda
          tagasi kadumaläinud, valesti makstud või ebaõigesti kasutatud vahendid vastavalt
          määrusele (EÜ, Euratom) nr 1605/2002, komisjoni määrusele (EÜ, Euratom)
          nr 2342/2002, nõukogu 18. detsembri 1995. aasta määrusele (EÜ, Euratom) nr 2988/95
          Euroopa ühenduste finantshuvide kaitse kohta,1 nõukogu 11. novembri 1996. aasta
          määrusele (Euratom, EÜ) nr 2185/96, mis käsitleb komisjoni tehtavat kohapealset kontrolli
          ja inspekteerimist, et kaitsta Euroopa ühenduste finantshuve pettuste ja igasuguse muu
          eeskirjade eiramise eest,2 ning Euroopa Parlamendi ja nõukogu 25. mai 1999. aasta
          määrusele (EÜ) nr 1073/1999 Euroopa Pettustevastase Ameti (OLAF) juurdluste kohta3.
(13)      Igal teemavaldkonnal peaks Euroopa ühenduste üldeelarves olema oma eelarverida.
(14)      Käesoleva programmi rakendamisel tuleks pöörata piisavat tähelepanu soolise
          võrdõiguslikkuse küsimuste integreerimisele ning lisaks sellele muu hulgas selliste
          teadlaste töötingimustele, töölevõtmiskorra läbipaistvusele ja karjääriarendusele, kes
          võetakse tööle seoses käesoleva programmi meetmete raames rahastatavate projektide ja
          programmidega. Selleks annab raamistiku komisjoni 11. märtsi 2005. aasta soovitus
          Euroopa teadlaste harta ja teadlaste töölevõtmise juhendi kohta, samal ajal austades selle
          vabatahtlikku olemust,
1
        EÜT L 312, 23.12.1995, lk 1.
2
        EÜT L 292, 15.11.1996, lk 2.
3
        EÜT L 136, 31.5.1999, lk 1.
 ---pagebreak--- 30.12.2006      ET                       Euroopa Liidu Teataja                             L 400/409
ON VASTU VÕTNUD KÄESOLEVA OTSUSE:
                                             Artikkel 1
Käesolevaga võetakse Euratomi seitsmenda raamprogrammi alusel vastu tuumaenergiaalase teadus-
ja koolitustegevuse eriprogramm termotuumaenergeetika, tuuma lõhustumise ja kiirguskaitse
valdkonnas (edaspidi "eriprogramm") ajavahemikuks 1. jaanuar 2007 kuni 31. detsember 2011.
                                             Artikkel 2
Eriprogrammiga toetatakse tuumaenergiaalast teadus- ja koolitustegevust, toetades laia skaalat
teadusuuringuid järgmistes teemavaldkondades:
a)        tuumasünteesienergia alased teadusuuringud,
b)       tuuma lõhustumise ja kiirguskaitse alased teadusuuringud.
Kõnealuste tegevuste eesmärgid ja põhisuunad on esitatud lisas.
 ---pagebreak--- L 400/410        ET                      Euroopa Liidu Teataja                             30.12.2006
                                             Artikkel 3
Vastavalt raamprogrammi artiklile 3 on käesoleva eriprogrammi elluviimiseks vajalik summa 2 234
miljonit eurot, millest komisjoni halduskulud moodustavad kuni 15%. See summa jaotatakse
järgmiselt:
                Tuumasünteesienergia alased teadusuuringud1                1947
                Tuuma lõhustumine ja kiirguskaitse                         287
                                             Artikkel 4
1.        Kõigi käesoleva eriprogrammi kohaste teadusuuringute läbiviimisel järgitakse eetika
          põhialuseid.
                                             Artikkel 5
1.        Eriprogrammi rakendatakse raamprogrammi II lisas kehtestatud rahastamisskeemide abil.
2.      Eriprogrammi suhtes kohaldatakse osalemise ja levitamise eeskirju.
1
        Tuumasünteesienergia alasteks teadusuuringuteks ette nähtud kogusummast jäetakse
        vähemalt 900 miljonit eurot muudeks kui ITERi ehitamisega seotud kuludeks (loetletud I
        lisas).
 ---pagebreak--- 30.12.2006       ET                        Euroopa Liidu Teataja                            L 400/411
                                               Artikkel 6
1.       Komisjon koostab eriprogrammi rakendamise tööprogrammi, milles määratakse
         üksikasjalikumalt kindlaks lisas esitatud eesmärgid ning teaduslikud ja tehnoloogilised
         prioriteedid, rahastamisskeemid seoses teemaga, mille kohta ettepanekuid oodatakse, ning
         rakendamise ajakava.
2.       Tööprogrammis võetakse arvesse liikmesriikide, assotsieerunud riikide ning Euroopa ja
         rahvusvaheliste organisatsioonide asjakohaseid teadusuuringuid. Vajaduse korral seda
         ajakohastatakse.
3.       Tööprogrammis määratakse kindlaks kriteeriumid, mille alusel hinnatakse
         rahastamisskeemi raames võetavaid kaudseid meetmeid käsitlevaid ettepanekuid ja
         valitakse välja projektid. Kriteeriumideks on tipptase, mõju ja rakendamine; hiljem võib
         lisanõudeid, koefitsiente ja piirmäärasid kõnealuse tööprogrammi raames täpsustada või
         täiendada.
4.       Tööprogrammiga võidakse kindlaks määrata:
         a)    organisatsioonid, kes saavad toetust liikmemaksu vormis;
         b)    meetmed teatavate õigussubjektide tegevuse toetamiseks.
 ---pagebreak--- L 400/412         ET                       Euroopa Liidu Teataja                            30.12.2006
                                               Artikkel 7
1.        Käesoleva eriprogrammi rakendamise eest vastutab komisjon.
2.        Eriprogrammi elluviimisel abistab komisjoni nõuandekomitee. Nimetatud komitee liikmed
          võivad olla erinevad sõltuvalt komitee päevakorras olevatest teemadest. Tuuma
          lõhustumisega seotud küsimuste puhul peavad kõnealuse komitee koosseis ning
          üksikasjalikud tööeeskirjad ja töökord vastama nõukogu 29. juuni 1984. aasta otsuse
          84/338/Euratom, ESTÜ, EMÜ (mis käsitleb ühenduse teadus-, arendus- ja
          tutvustamistegevuse juhtimis- ja kooskõlastusstruktuure ja -menetlusi)1 sätetele.
          Tuumasünteesiga seotud küsimuste puhul peavad need vastama nõukogu 16. detsembri
          1980. aasta otsusele, millega asutatakse termotuumasünteesiprogrammi nõuandekomitee.2.
3.        Komisjon teavitab komiteed korrapäraselt eriprogrammi rakendamisel tehtud üldistest
          edusammudest ning annab talle õigeaegselt teavet kõikidest selle programmi alusel
          kavandatud või rahastatud teadusuuringute ja tehnoloogiaarenduse meetmetest.
1
        EÜT L 177, 4.7.1984, lk 25.
2
        Avaldamata, viimati muudetud otsusega 2005/336/Euratom (ELT L 108, 29.4.2005, lk 64).
 ---pagebreak--- 30.12.2006       ET                     Euroopa Liidu Teataja                           L 400/413
                                             Artikkel 8
Komisjon korraldab raamprogrammi artiklis 6 ettenähtud sõltumatu järelevalve, hindamise ja
läbivaatamise eriprogrammiga hõlmatud valdkondades teostatud tegevuste osas.
                                             Artikkel 9
Käesolev otsus jõustub kolmandal päeval pärast selle avaldamist Euroopa Liidu Teatajas.
Käesolev otsus on adresseeritud liikmesriikidele.
Brüssel, 19. detsember 2006
                                            Nõukogu nimel
                                            eesistuja
                                         J. KORKEAOJA
 ---pagebreak--- L 400/414        ET                       Euroopa Liidu Teataja                           30.12.2006
                                                LISA
                     TEADUSLIKUD JA TEHNOLOOGILISED EESMÄRGID,
              PEAMISED TEEMAVALDKONNAD JA TEGEVUSTE PÕHISUUNAD
1.        SISSEJUHATUS
Tuumaenergiast toodetakse praegu üks kolmandik kogu ELis tarbitavast elektrienergiast ning
baaskoormuselektri kõige olulisema allikana, mis ei tekita tuumajaama töötamise käigus
süsinikdioksiidi heitmeid, on see tähtsaks teemaks arutelul kliimamuutuste vastu võitlemise
vahendite ja imporditavast energiast Euroopa sõltuvuse vähendamise üle.
Termotuumasüntees omab potentsiaali aidata mitme järgmise aastakümne jooksul pärast
kommertskasutusega termotuumasünteesi reaktorite laialdast turule jõudmist oluliselt kaasa ELi
säästvale ja kindlale energiavarustusele ning ITER (rahvusvaheline katsetermotuumareaktor) on
selle eesmärgi poole liikumisel peamine vahend. Seepärast on ITER-projekti elluviimine praeguse
ELi strateegia keskmes, ehkki sellega peab kaasnema tugev ja fookustatud Euroopa teadus- ja
arendustegevuse programm, et valmistuda ITERi käitamiseks ning arendada tehnoloogiaid ja
teadmiste baasi, mida on vaja selle töötamise ajal ja pärast seda.
 ---pagebreak--- 30.12.2006         ET                       Euroopa Liidu Teataja                             L 400/415
Teiselt poolt jääb tuuma lõhustumine arvestatavaks võimaluseks nende liikmesriikide jaoks, kes
soovivad selle tehnoloogia ära kasutada oma energiavarustuse struktuuri tasakaalustamiseks.
Teadus- ja koolitustegevus on ülimalt oluline tuumaohutuse pideva kõrge taseme tagamisel nii
praegu kui ka tulevikus, säilitades saavutatud edu säästva jäätmehoolduse lahenduste rakendamisel
ning parandades sektori tõhusust ja konkurentsivõimet tervikuna. Kiirguskaitseuuringud on selle
poliitikavaldkonna oluline osa, tagades üldsuse ja tööjõu optimaalse ohutuse kõigi meditsiiniliste ja
tööstuslike rakenduste puhul.
Teadusuuringutesse tehtavate investeeringute õige tase on oluline kõigis valdkondades, kui Euroopa
soovib jääda konkurentsivõimeliseks; suurima tõhususe saavutamiseks nõuab see kooskõlastatud
tegevust ELi tasandil koos jätkuva liikmesriikidevahelise koostöö ja märkimisväärsete pingutustega
infrastruktuuride, teadmiste ja oskusteabe säilitamiseks. Üldiselt on teadustöö vajalik ka uute
teaduslike ja tehnoloogiliste võimaluste uurimiseks ja raamprogrammi käigus tekkivatele uutele
poliitilistele vajadustele paindlikult vastamiseks.
 ---pagebreak--- L 400/416        ET                       Euroopa Liidu Teataja                           30.12.2006
2.        Teadustöö teemavaldkonnad
2.1.      Tuumasünteesienergia
ITERi ehitus Prantsusmaal Cadarache’is ja "laialdasema kasutamise" projektid
tuumasünteesienergia arengu kiirendamiseks viiakse läbi rahvusvahelise koostöö raamistikus.
ITERi organisatsioon luuakse rahvusvahelise ITER-kokkuleppe alusel. ITERi ehitamine ja
laialdasema kasutamise projektid ning nende kasutamine koos muude vahenditega rahvusvahelises
koostöös laiendab seda koostööd enneolematu tasemeni. See toob Euroopale olulist kasu, eelkõige
tõhususe ja võimaliku kulude jagamise osas. Siseriiklik agentuur ITERi jaoks luuakse
ühisettevõttena Euratomi asutamislepingu alusel. Sellega kindlustatakse Euratomile vahendid
rahvusvaheliste kohustuste täitmiseks vastavalt ITER-lepingule ja tagatakse, et Euratom annab
tõhusal ja ühtsel viisil Euroopa panuse ITER-projekti ja laialdasema kasutamise projektidesse,
sealhulgas teadus- ja arendustegevusse nende projektide toetamiseks.
 ---pagebreak--- 30.12.2006        ET                     Euroopa Liidu Teataja                               L 400/417
Euroopal on juhtpositsioon tuumasünteesienergia alases teadustöös, mis põhineb ühtse ja täielikult
integreeritud Euroopa teadusruumi (ERA) Euroopa tuumasünteesiprogrammi, ühenduse pideva ja
tugeva toetuse, Euratomi-poolse koordineerimise ja Euratomi tuumasünteesiühingute inimkapitali
arengu kombinatsioonil. Tuumasünteesiühingud on tuumasünteesiuuringute tippkeskused ja neil on
ulatuslik koostöövõrgustik, mis põhineb suures ulatuses nende katserajatistel. Euratomi saavutatud
väljapaistvad tehnoloogiaarengud, mis aitavad kaasa ITERi tehnilisele projekteerimisele ja Euroopa
Ühistoroidkambri (JET) rajatiste edukale kasutamisele, on andnud olulise panuse Euroopa
tuumasünteesiprogrammi tiheda sidususe edasiseks tõhustamiseks. Samuti on see andnud Euroopale
teadmised ja kogemused, mis on vajalikud ulatuslike ühiste jõupingutuste tegemisel kõigis
tuumasünteesienergia alase teadustöö aspektides, sealhulgas ITERi ja laialdasema kasutamise
projektide teostamisel. Neile saavutustele toetudes tagavad seitsmenda raamprogrammi korraldus ja
juhtimine teadus- ja arendustegevuse tõhusa ja tulemusliku koordineerituse, et täita programmi lühi-
ja pikaajalisi eesmärke.
Tuumasünteesi kiire areng nõuab ka ulatuslikku tööstuslikku baasi, et tagada tuumasünteesienergia
õigeaegne kasutamine. Euroopa tööstus on juba olulisel määral kaasa aidanud ITERi tehnilisele
projekteerimisele. Seitsmenda raamprogrammi rakendamise ajal on Euroopa tööstusel, sealhulgas
väikestel ja keskmise suurusega ettevõtetel keskne roll ITERi ehitamises ning ta osaleb täielikult
DEMO ("demonstration" fusion power station – tuumasünteesi näidiselektrijaam) ja tulevaste
tuumasünteesi elektrijaamade jaoks tuumasünteesitehnoloogiate väljaarendamises.
 ---pagebreak--- L 400/418        ET                       Euroopa Liidu Teataja                              30.12.2006
ITER ja Euroopa tuumasünteesienergia alaste teadusuuringute programm toetavad teatavaid
kiireloomulisi meetmeid, mis on kõrgetasemelise töörühma aruandes ("Koki aruanne") kindlaks
määratud kui vajalikud Lissaboni strateegia edusammude jaoks. Eelkõige muutub ITER magnetiks
parimate tuumasünteesiteadlaste ja -inseneride ning kõrgtehnoloogiliste tööstusharude jaoks. See
toob kasu nii Euroopa tuumasünteesiprogrammile kui ka üldisele teaduslike ja tehniliste teadmiste
baasile. Euroopa tööstuse poolt ITERi seadmete väga kõrgete tehniliste nõuetega süsteemide ja
komponentide ehitamisel omandatavad oskused ja teadmised aitavad suurendada selle
konkurentsivõimet.
Üldine eesmärk
Teadmiste baasi arendamine, ja peamise sammuna ITER-projekti elluviimine, elektrijaamade
reaktorite prototüüpide loomiseks, mis on ohutud, säästvad, keskkonnateadlikud ja majanduslikult
elujõulised.
Meetmed
i)        ITER-projekti elluviimine
See hõlmab järgmisi tegevusi ITER-projekti kui rahvusvahelise teadustöö infrastruktuuri ühiseks
elluviimiseks:
–         ühendusel on eriline vastutus ITERi organisatsioonis projekti asukohana ja tal on juhtroll
          eelkõige seoses tegevuskoha ettevalmistamise, ITERi organisatsiooni loomise, juhtimise ja
          personaliga varustamise ning üldise tehnilise ja haldustoetusega;
 ---pagebreak--- 30.12.2006       ET                       Euroopa Liidu Teataja                             L 400/419
–        ühenduse osalemine ITER-projektis ühe osapoolena hõlmab osalemist varustuse ja rajatiste
         ehitamises, mis paiknevad ITERi asukoha piires ning on vajalikud selle kasutamiseks ja
         projekti toetamiseks ehituse ajal;
–        ITERi ehitust toetav teadus- ja arendustegevus viiakse läbi tuumasünteesiühingutes ja
         Euroopa tööstusharudes. See hõlmab elementide ja süsteemide arendamist ja katsetamist.
ii)      Teadus- ja arendustegevus ITERi tegevuse ettevalmistamisel
Fookustatud füüsika- ja tehnoloogiaprogramm seab eesmärgiks ITER-projekti valikute
konsolideerimise ja ettevalmistamise ITERi töö kiireks alustamiseks, vähendades oluliselt ITERi
põhieesmärkide saavutamiseks vajalikku aega ja maksumust. See viiakse läbi kooskõlastatud
eksperimentaalse, teoreetilise ja modelleerimistegevuse kaudu, kasutades JETi rajatisi ja muid
olemasolevaid, tulevasi või ehitatavaid magnetvangistuse seadmeid (tokamakid, stellaatorid,
pöördvälja pintš-seadmed) ning muid assotsiatsioonide vahendeid; see tagab Euroopa vajaliku mõju
ITER-projektile ning valmistab ette Euroopa olulist rolli selle kasutamises. Kõnealune programm
hõlmab:
–        ITERi tööks vajalike võtmetehnoloogiate hindamist JETi täiustatud komponentide
         (esimene sein, soojendussüsteemid, diagnostika) lõpetamise ja kasutamise kaudu;
–        ITERi tööstsenaariumide uurimist JETi ja muude rajatiste sihteksperimentide abil ning
         kooskõlastatud modelleerimistegevust.
 ---pagebreak--- L 400/420          ET                     Euroopa Liidu Teataja                              30.12.2006
Seitsmenda raamprogrammi varajases etapis vaadatakse üle programmi rajatised, uurides võimalust
järkjärguliselt kaotada olemasolevad rajatised ja kaaludes vajadust uute seadmete järele paralleelselt
ITERi kasutamisega. Ülevaadet kasutatakse uute või kaasajastatud seadmete võimaliku toetamise
alusena tagamaks, et programm säilitab piisaval hulgal tuumasünteesi rajatisi asjakohase teadus- ja
arendustegevuse läbiviimiseks.
iii)      Tehnoloogilised tegevused DEMO ettevalmistamisel
Võtmetehnoloogiad ja materjalid, mis on vajalikud DEMO elektrijaama litsentsimiseks, ehitamiseks
ja kasutamiseks, töötatakse välja ühingutes ja tööstussektoris, et katsetada neid ITERis ja muuta
Euroopa tööstus võimeliseks DEMO ehitama ja tuleviku tuumasünteesielektrijaamu välja arendama.
Rakendatakse järgmisi tegevusi:
–         eriotstarbelise töörühma loomine ja projekteerimise õigsuse kontrolli ning tehnilise
          projekteerimise (EVEDA) rakendamine, et valmistuda rahvusvahelise
          tuumasünteesimaterjalide kiiritusrajatise (IFMIF) ehitamiseks, mida kasutatakse
          tuumasünteesielektrijaama materjalide katsetamiseks, mis on oluline eeltingimus DEMO
          litsentsimiseks;
–         madala aktiivsusega ja kiirguskindlate materjalide arendamine, kiirguse katsetamine ja
          modelleerimine; tuumasünteesielektrijaama tööks vajalike võtmetehnoloogiate, sealhulgas
          tekid, arendamine; DEMO kontseptuaalne projekteerimine, sealhulgas ohutus- ja
          keskkonnaaspektid.
 ---pagebreak--- 30.12.2006       ET                        Euroopa Liidu Teataja                                L 400/421
iv)       Pikaajaline teadus- ja arendustegevus
ITERi ja DEMO konkreetsele tegevusele tuginedes arendab tuumasünteesiprogramm oskusi ja
suurendab teadmiste baasi valdkondades, mis on strateegiliselt olulised tuleviku
tuumasünteesielektrijaamade jaoks. Selline teadustegevus suurendab tuumasünteesienergia tehnilist
teostatavust ja majanduslikku elujõulisust. Seitsmenda raamprogrammi konkreetsed meetmed sel
eesmärgil hõlmavad järgmist:
–        magnetvangistuse skeemide kõrget reaktori potentsiaali pakkuvate parandatud
         kontseptsioonide uurimine, sealhulgas stellaraatorid. Keskendutakse stellaraatori W7-X
         ehituse lõpuleviimisele; olemasolevate seadmete kasutamine eksperimentaalsete
         andmebaaside laiendamiseks; ning nende konfiguratsioonide tulevikuperspektiivide
         hindamine;
–        eksperimentaalse tuumasünteesifüüsika programmi läbiviimine eesmärgiga saada põhjalik
         ülevaade tuumasünteesiplasmade kohta elektrijaama projekteerimise optimeerimiseks;
–        teooria ja edasine modelleerimine eesmärgiga saada põhjalik ülevaade reaktorikõlblikest
         termotuumaplasmadest;
–        tuumasünteesienergia genereerimise sotsioloogiliste aspektide ja ökonoomika uuringute
         läbiviimine ning meetmete rakendamine eesmärgiga tõsta üldsuse teadlikkust ja mõistmist
         tuumasünteesi valdkonnas;
–        olemasoleva tegevuse jätkamine inertsiaalse tuumasünteesienergia valdkonnas, mis jälgib
         pidevalt liikmesriikide tsiviilotstarbelisi teadusuuringuid inertsiaalse vangistuse alal.
 ---pagebreak--- L 400/422         ET                       Euroopa Liidu Teataja                            30.12.2006
v)        Inimressursid, haridus ja koolitus
Meetmed piisavate inimressursside ja kõrgetasemelise koostöö tagamiseks programmi raames nii
ITER-projekti koheste kui ka keskmise tähtajaga vajaduste rahuldamiseks ning tuumasünteesi
edasiseks arendamiseks on järgmised:
–         toetus teadustöötajate mobiilsusele programmi töös osalevate organisatsioonide vahel, et
          soodustada tõhustatud koostööd ja programmi integratsiooni ning tugevdada rahvusvahelist
          koostööd;
–         kõrgetasemeline inseneride ja teadustöötajate koolitus kraadiõppe ja doktorantuurijärgsel
          tasemel, sealhulgas programmi rajatiste kasutamine koolitusplatvormidena ning
          eriseminarid ja -töörühmad. Tuleb võtta meetmeid kõrgharidusalases programmis osalejate
          vahelise koostöö tugevdamiseks, mille osaks võivad olla ka tuumasünteesifüüsika ja -
          tehnoloogia alased magistri- ja doktoriõppe kursused;
–         innovatsiooni ja oskusteabe vahetamise soodustamine asjaomaste ülikoolide,
          teadusuuringute instituutide ja tööstussektoriga;
–         patentide väljatöötamise toetamine.
vi)       Infrastruktuurid
ITER-projekti elluviimine Euroopas ITERi organisatsiooni rahvusvahelises raamistikus on osa
uutest teadustöö infrastruktuuridest, millel on märkimisväärne Euroopa mõõde.
 ---pagebreak--- 30.12.2006       ET                        Euroopa Liidu Teataja                            L 400/423
vii)     Tehnosiirde protsessid
ITERi jaoks on vaja uut ja paindlikku organisatsioonilist struktuuri, et ITERi kaudu saavutatud edu
innovatsiooni ja tehnoloogilises valdkonnas oleks kiiresti võimalik suunata edasi tööstusesse, et
saavutada eesmärk muuta Euroopa tööstus konkurentsivõimelisemaks.
viii)     Ettenägematutele ja poliitilistele vajadustele vastamine
"Kiirendatud" tuumasünteesi arendamise programm võib tuua tuumasünteesienergia varem turule,
mis on osa laiemast poliitikast, mis käsitleb Euroopa energiaga varustamise kindlust, kliimamuutusi
ja säästvat arengut. "Kiirendatud" programmi peamine eesmärk ja oluline teetähis oleks DEMO
varasem käivitamine. Seitsmendas raamprogrammis hõlmaks see tegevusi ja projekte, mis
kaasnevad tuumasünteesienergia laialdasema rahvusvahelise kasutamisega, mida Euratom rakendab
koostöös ITERi partneritega.
2.2.     Tuuma lõhustumine ja kiirguskaitse
Kaudseid meetmeid rakendatakse viies allpool kirjeldatud tegevusvaldkonnas. Peamine eesmärk on
eelkõige parandada tuuma lõhustumise ning tööstuses ja meditsiinis kasutatava kiirguse ohutustaset,
ressursside kasutamise tõhusust ja kulutõhusust. Siiski on kogu programmis olemas olulised
valdkondadevahelised seosed ning erinevate tegevuste vastastikune mõju peab olema piisavas
omavahelises vastavuses. Selles osas on otsustavaks koolitustegevuse ja teadustöö infrastruktuuride
toetamine. Koolitusvajadus peab selles sektoris olema kõigi ühenduse poolt rahastatud projektide
võtmeaspektiks ja need on koos infrastruktuuride toetamisega oluliseks osaks tuumaalase
pädevusega seotud küsimuses.
 ---pagebreak--- L 400/424        ET                       Euroopa Liidu Teataja                            30.12.2006
Vajalik on üldine Euroopa seisukoht võtmeprobleemide ja lähenemisviisi suhtes vastavalt Euroopa
teadusruumi tugevdamise vajadustele. Luuakse ühenduslülid siseriiklike programmide vahel ja
soodustatakse koostöövõrkude loomist rahvusvaheliste organisatsioonide ja kolmandate riikidega,
sealhulgas USA, uute sõltumatute riikide, Kanada ja Jaapaniga. Kui on olemas ühenduse selge huvi,
peab Euratom mängima peamist rolli olemasolevates foorumites, mis koordineerivad
teadusuuringute ja tehnoloogia alast tegevust rahvusvahelisel tasandil. Samuti tagatakse vajaduse
korral koordineerimine Teadusuuringute Ühiskeskuse otseste meetmete programmiga selles
valdkonnas ning tuumasünteesienergia alase teadustöö kaudsete meetmetega.
Samavõrra tähtsad sidemed tuleb luua EÜ raamprogrammi teadustööga, eelkõige Euroopa
standardite, hariduse ja koolituse, keskkonnakaitse, materjaliteaduse, juhtimise, ühiste
infrastruktuuride, turvalisuse, ohutuskultuuri ja energiaga seotud tegevuste puhul. Rahvusvaheline
koostöö on paljude teemavaldkondade tegevuses olulise tähtsusega.
i)        Radioaktiivsete jäätmete käitlemine
Eesmärgid
Rakendamisele orienteeritud teadusuuringute ja tehnoloogiaarenduse kaudu püütakse kõnealuste
tegevustega luua usaldusväärne teaduslik ja tehniline alus tutvustamaks kasutatud kütuse ja pika
poolestusajaga radioaktiivsete jäätmete kõrvaldamise tehnoloogiaid ja ohutust geoloogilistes
formatsioonides, et toetada Euroopa ühise seisukoha väljaarendamist seoses jäätmekäitluse ja
jäätmete kõrvaldamisega ning uurida võimalusi jäätmete koguse ja/või ohtlikkuse vähendamiseks
eraldamis- ja transmutatsiooni- ning muude tehnoloogiate abil.
 ---pagebreak--- 30.12.2006       ET                       Euroopa Liidu Teataja                               L 400/425
Tegevused
Geoloogiline lõppladustamine: Teadusuuringud ja tehnoloogiaarendus kõrgaktiivsete ja/või pika
poolestusajaga radioaktiivsete jäätmete geoloogilise lõppladustamise valdkonnas, mis hõlmab
projekteerimisuuringuid ja hoidlate projekte, hoidlate kivimite kohapealset iseloomustust (nii
üldistes kui ka kohaspetsiifilistes maa-alustes uurimislaboratooriumides), ladustamiskeskkonna
mõistmist, asjaomaste protsesside uuringuid lähiväljas (jäätmete vorm ja projekteeritud kaitsed) ja
kaugväljas (aluskivim ja biosfääri uuringud), võimsate meetodite arendamist toimimise ja ohutuse
hindamiseks ning üldsuse heakskiiduga seotud juhtimis- ja sotsiaalküsimuste uurimist.
Eraldamis- ja transmutatsiooniprotsess: Teadusuuringud ja tehnoloogiaarendus eraldamis- ja
transmutatsiooniprotsesside kõigis tehnilistes valdkondades, mis võiks olla katserajatiste ja
näidissüsteemide arendamise aluseks kõige arenenumate eraldamisprotsesside ja
transmutatsioonisüsteemide jaoks, mis hõlmavad alakriitilisi ja kriitilisi süsteeme eesmärgiga
vähendada kasutatud tuumakütusest pärinevate kõrgaktiivsete pika poolestusajaga radioaktiivsete
jäätmete mahtusid ja ohtlikkust. Teadustöö uurib ka nende kontseptsioonide potentsiaali, mis
toodavad tuumaenergia genereerimisel vähem jäätmeid, sealhulgas lõhustuva materjali tõhusamat
kasutamist olemasolevates reaktorites.
ii)      Reaktorsüsteemid
Eesmärgid
Nende meetmete eesmärgiks on tagada kõikide olemasolevate asjakohaste rajatiste jätkuv ohutu töö
ning aidates kaasa energiaga varustamise mitmekesisuse ja turvalisuse suurendamisele ning
globaalse soojenemise vastu võitlemisele, uurida arenenuma tehnoloogia potentsiaali pakkuda
veelgi ohutumaid, enam ressursse säästvaid ja konkurentsivõimelisemaid tuumaenergia kasutamise
võimalusi.
 ---pagebreak--- L 400/426        ET                        Euroopa Liidu Teataja                             30.12.2006
Tegevused
Tuumarajatiste ohutus: Teadusuuringud ja tehnoloogiaarendus olemasolevate ja tulevaste
tuumarajatiste tööohutuse valdkonnas, eelkõige tuumajaamade kasutusea hindamine ja juhtimine,
ohutuskultuur (inimeste ja organisatsioonilistest vigadest tingitud riski minimeerimine), täiustatud
ohutuse hindamise meetodid, numbrilised simulatsioonivahendid, seadmestik, kontroll ja raskete
õnnetuste vältimine ning sellega seotud tegevus teadmiste juhtimise optimeerimiseks ja oskuste
säilitamiseks.
Arenenud tuumasüsteemid: Teadusuuringud ja tehnoloogiaarendus olemasolevate süsteemide ja
kütuste tõhususe parandamiseks koostöös rahvusvaheliste jõupingutustega selles valdkonnas, nagu
IV põlvkonna rahvusvaheline foorum, et uurida valitud täiustatud reaktorsüsteemide teatavaid
aspekte hindamaks nende potentsiaali, tuumamaterjali leviku tõkestamist ja nende mõju
pikaajalisele säästlikkusele, sealhulgas tegevust varase etapi teadusuuringute1 (eelkõige
materjaliteadus) valdkonnas ning kütusetsükli, innovatiivsete kütuste ja jäätmekäitluse uuringud.
iii)      Kiirguskaitse
Eesmärgid
Kiirguse ohutu kasutamine meditsiinis ja tööstuses toetub usaldusväärsele kiirguskaitsepoliitikale ja
selle tõhusale rakendamisele ning on jätkuvalt programmi prioriteet. Teadusuuringutel on võtmeroll
kiirguskaitse standardite säilitamisel ja parandamisel ning see on kõigi programmi tegevuste ühine
eesmärk. Samuti on teadusuuringute oluline eesmärk toetada ühenduse poliitikaid ja nende tõhusat
rakendamist ning tekkivatele vajadustele kiirelt ja tulemuslikult reageerida.
1
        Siinkohal tuletatakse meelde, et EÜ eriprogrammi "Ideed" kohaselt toetab Euroopa
        Teadusnõukogu nn eesliini teadusuuringuid kõigis peamistes teadus- ja
        tehnoloogiauuringute valdkondades.
 ---pagebreak--- 30.12.2006       ET                       Euroopa Liidu Teataja                               L 400/427
Kõnealuste teadusuuringute põhieesmärk on aidata lahendada vastuolu seoses ohuga, mis tekib
pikemaajalisel kokkupuutel madalate kiirgusdoosidega. Selle teadusliku ja reguleeriva küsimuse
lahendamine võib tähendada, et kiirguse kasutamisega nii meditsiinis kui ka tööstuses kaasnevad
märkimisväärsed kulud ja/või tervisemõjud.
Tegevused
–        Madalate kiirgusdoosidega pikemaajalisest kokkupuutest tulenevate riskide
         kvantifitseerimine: Madalate kiirgusdoosidega pikemaajalisest kokkupuutest tulenevate
         terviseriskide parem kvantifitseerimine, sealhulgas individuaalne varieeruvus,
         epidemioloogiliste uuringute ning raku- ja molekulaarbioloogia uuringute mehhanismide
         parema mõistmise kaudu.
–        Kiirguse kasutamine meditsiinis: Kiirguse meditsiinilistel eesmärkidel kasutamise ohutuse
         ja tõhususe suurendamine diagnostikas ja ravis (sealhulgas tuumameditsiin) uute
         tehnoloogiliste arengute ning selliste kasutusalade kasulikkuse ja riskide vahel õige
         tasakaalu saavutamise kaudu.
–        Hädaolukordade juhtimine ja rehabilitatsioon: Hädaolukordade juhtimise ühtsuse ja
         integratsiooni parandamine (sealhulgas saastuse iseloomustamine ja juhuslikult saastunud
         territooriumide rehabilitatsioon) Euroopas ühiste vahendite ja strateegiate arendamise
         kaudu ning nende efektiivsuse tõendamine töökeskkondades.
 ---pagebreak--- L 400/428         ET                       Euroopa Liidu Teataja                             30.12.2006
–         Kiirguse või radioaktiivse materjali pahatahtlik kasutamine: Võimsate ja praktiliste
          lähenemisviiside väljaarendamine, et juhtida kiirguse või radioaktiivse materjali
          pahatahtlikust kasutamisest (sealhulgas diversioon) tulenevaid mõjusid, mis avaldavad
          otsest või kaudset toimet tervisele ning saastavad keskkonda, eelkõige asustatud piirkondi
          ning toidu- ja veevarusid.
          Täiendavust saab tagada ning dubleerimist saab ära hoida eriprogrammi "Koostöö"
          teemavaldkonna "Julgeolek" kaudu,1 samuti võivad kasuks tulla kõik varasemate Euratomi
          meetmete käigus omandatud asjakohased kogemused.
–         Muud teemad: Siseriiklikku teadustegevust muudes valdkondades (nt looduslik kiirgus,
          kiirgusökoloogia, keskkonnakaitse, dosimeetria, töökeskkonnas kiirgusega
          kokkupuutumine, riskijuhtimine jne) integreeritakse tõhusamalt.
1
        Euroopa Ühenduse seitsmenda raamprogrammi üks osa.
 ---pagebreak--- 30.12.2006        ET                       Euroopa Liidu Teataja                               L 400/429
iv)       Infrastruktuurid
Eesmärgid
Teadustöö infrastruktuurid on tuumateaduse ja -tehnoloogia ning radioloogia teaduste valdkonna
teadusuuringute ja tehnoloogiaarenduse oluline osa, ulatudes väga suurtest ja kallitest jaamade ja
laboratooriumide võrgustikest palju väiksemate rajatisteni, nagu andmebaasid, numbrilised
simulatsioonitööriistad ja koepangad. Programmi eesmärkideks on pakkuda toetust
võtmeinfrastruktuuridele, kus on olemas kindel Euroopa lisandväärtus, eriti selleks, et määrata
kindlaks kriitiline mass ja asendada uutega sellised vananevad rajatised nagu näiteks
uurimisreaktorid. See konsolideerib eelnevate ühenduse programmide edu, mis on soodustanud
riikidevahelist juurdepääsu sellistele infrastruktuuridele ja nendevahelist koostööd ning aitab kaasa
tehniliste saavutuste, innovatsiooni ja ohutuse kõrge taseme säilitamisele Euroopa tuumasektoris.
Infrastruktuuridel on samuti oluline osa teadlaste ja inseneride koolitusel.
Tegevused
–         Toetavad infrastruktuurid: Oluliste teadustöö infrastruktuuride projekteerimise,
          taasvarustamise, ehitamise ja/või töö toetamine kõigis eespool nimetatud
          teemavaldkondades; näiteks: maa-alused laboratooriumid radioaktiivsete jäätmete
          geoloogilise lõppladustamise uurimiseks, katse-/testimisrajatised eraldamis- ja
          transmutatsiooniseadmete jaoks, reaktorite komponendid ja alamsüsteemid, kuumkambrid,
          rajatised raskete õnnetuste testimiseks ja termiliseks hüdrauliliseks testimiseks, materjalide
          testimisrajatised, numbrilised simulatsioonitööriistad ja radiobioloogia rajatised,
          andmebaasid ja koepangad kiirguskaitse uuringutes kasutamiseks.
 ---pagebreak--- L 400/430         ET                        Euroopa Liidu Teataja                             30.12.2006
–         Juurdepääs infrastruktuuridele: Teadustöötajatele ja uurimisrühmadele olemasolevatele ja
          tulevastele infrastruktuuridele riikidevahelise juurdepääsu soodustamine.
v)        Inimressursid, mobiilsus ja koolitus
Eesmärgid
Tundes muret kõigis sektorites tuuma lõhustumise ja kiirguskaitse vajaliku pädevuse kõrge taseme
ja inimressursside säilitamise üle ning arvestades mõju, mis sellel võib olla eelkõige võimele
säilitada praegune kõrge tuumaohutuse tase, on käesoleva programmi eesmärkideks toetada
erinevate meetmetega teadusliku pädevuse ja oskusteabe levikut kogu sektoris. Nimetatud
meetmete eesmärk on garanteerida võimalikult kiiresti sobiva kvalifikatsiooniga teadustöötajate,
inseneride ja tehnikute kättesaadavus, näiteks ELi haridusasutuste vahelise ühise koolitustegevuse
ja koordinatsiooni parandamise kaudu, et tagada kvalifikatsioonide samaväärsus kõigis
liikmesriikides, või soodustada üliõpilaste ja teadlaste koolitust ja mobiilsust. Üksnes tõeline
Euroopa lähenemisviis saab tagada vajalikud stiimulid ning kõrghariduse ja koolituse ühtlustatud
tasemed, soodustades sellega uue teadlaste põlvkonna mobiilsust ja rahuldades inseneride kogu
karjääri jooksul tekkivaid koolitusvajadusi, kes puutuvad kokku homsete teaduslike ja
tehnoloogiliste väljakutsetega üha enam integreeruvas tuumasektoris.
 ---pagebreak--- 30.12.2006       ET                        Euroopa Liidu Teataja                             L 400/431
Tegevused
–        Koolitus: Riiklike programmide koordineerimine ja tuumateaduse ja -tehnoloogia
         valdkonnas üldiste koolitusvajaduste rahuldamine erinevate vahendite, sealhulgas
         konkurentsi kaudu, mis on osa üldisest toetusest inimressurssidele kõigis
         teemavaldkondades. See hõlmab koolituskursuste ja koolitusvõrkude toetamist ning
         meetmeid kõnealuse sektori veelgi atraktiivsemaks muutmiseks noorte teadlaste ja
         inseneride jaoks.
–        Teadustöötajate mobiilsus: Abi andmine peamiselt toetuste ja stipendiumide kujul teadlaste
         ja inseneride mobiilsuse suurendamiseks liikmesriikide erinevate ülikoolide ja instituutide
         vahel ning samuti väljaspool ELi asuvates riikides. Eriotstarbelist abi võib anda uutest
         sõltumatutest riikidest pärit teadustöötajatele.
 ---pagebreak--- L 400/432         ET                      Euroopa Liidu Teataja                              30.12.2006
3.        Eetilised aspektid
Käesoleva programmi rakendamise ajal ja sellega kaasnevate teadusuuringute teostamisel tuleb
järgida eetika põhialuseid. Nende hulka kuuluvad muu hulgas Euroopa Liidu põhiõiguste hartas
sätestatud põhimõtted, sealhulgas: inimväärikuse ja inimelu kaitse, isikuandmete ja eraelu
puutumatuse kaitse ning loomade ja keskkonna kaitse kooskõlas ühenduse õiguse ning vastavate
rahvusvaheliste konventsioonide, suuniste ja tegevusjuhendite uusimate versioonidega, nt Helsingi
deklaratsioon, 4. aprillil 1997 Oviedos allkirjastatud Euroopa Nõukogu inimõiguste ja biomeditsiini
konventsioon ja selle lisaprotokollid, ÜRO lapse õiguste konventsioon, UNESCOs vastu võetud
inimgenoomi ja inimõiguste ülddeklaratsioon, ÜRO bioloogiliste ja toksiinrelvade konventsioon
(BTWC), taimegeneetiliste ressursside toiduks ja põllumajanduses kasutamise rahvusvaheline
leping ja Maailma Terviseorganisatsiooni (WHO) vastavad resolutsioonid.
Arvesse võetakse ka biotehnoloogia eetika nõustajate Euroopa töörühma (1991–1997) arvamusi
ning teaduse ja uute tehnoloogiate eetika Euroopa töörühma (alates 1998. aastast) arvamusi.
Subsidiaarsuse põhimõtte kohaselt ja Euroopa lähenemisviiside mitmekesisuse tõttu peavad
teadusprojektides osalejad täitma nende riikide kehtivaid õigusnorme ja eetikareegleid, kus
teadustööd teostatakse. Igal juhul kohaldatakse riiklikke õigusnorme ning ühendus ei rahasta üheski
liikmesriigis ega kolmandas riigis ühtki teadustööd, mille teostamine on selles riigis keelatud.
 ---pagebreak--- 30.12.2006         ET                      Euroopa Liidu Teataja                              L 400/433
Vajaduse korral peavad teadusprojektide teostajad enne teadusuuringute ja tehnoloogiaarenduse
tegevuse alustamist taotlema vastavate riiklike või piirkondlike eetikakomiteede nõusolekut.
Komisjon vaatab süstemaatiliselt läbi eetiliselt tundlikke teemasid käsitlevad ettepanekud või need
ettepanekud, mille puhul eetilistele aspektidele ei ole piisavalt tähelepanu pööratud. Erijuhtudel
võib eetiline läbivaatus aset leida projekti rakendamise ajal.
Asutamislepingule lisatud protokollis loomade kaitse ja heaolu kohta nõutakse, et ühendus pööraks
oma poliitika (sealhulgas teadusuuringute) kavandamisel ning rakendamisel suurt tähelepanu
loomade heaolu nõuetele. Nõukogu direktiivis 86/609/EMÜ (katseteks ja muudel teaduslikel
eesmärkidel kasutatavate loomade kaitsega seotud liikmesriikide õigus- ja haldusnormide
ühtlustamise kohta)1 nõutakse, et kõik katsed oleksid kavandatud nii, et välditakse katseloomadele
stressi, tarbetute piinade ja kannatuste tekitamist, kasutatakse võimalikult vähe loomi, kasutatakse
neurofüsioloogiliselt kõige madalama tundlikkusega loomi ning põhjustatakse võimalikult vähe
valu, kannatusi, stressi või püsivaid kahjustusi. Loomade genotüübi muutmine ja loomade
kloonimine võivad kõne alla tulla ainult sel juhul, kui asjakohased eesmärgid on eetiliselt
põhjendatud, loomade heaolu on tagatud ja järgitakse bioloogilise mitmekesisuse põhimõtteid.
Programmi rakendamise ajal jälgib komisjon korrapäraselt teaduse edusamme ning riiklikke ja
rahvusvahelisi õigusnorme, et võtta arvesse kõiki arenguid.
1
         EÜT L 358, 18.12.1986, lk 1. Direktiivi on muudetud Euroopa Parlamendi ja nõukogu
         direktiiviga 2003/65/EÜ (ELT L 230, 16.9.2003, lk 32).